मुनिसुव्रतनाथ
मुनिसुव्रतनाथ या मुनिसुव्रत जैन धर्म के २० वें तीर्थंकर माने गए हैं। उनके पिता का नाम सुमित्र और माता का नाम पद्यावती था। बलभद्र राम इनके शासन काल मे जन्मे थे, ।जैन पुराणों की काल गणना के आधार पर आज से लगभग 65लाख 95हजार 721 वर्ष पूर्व उ नका जन्म राजगृह (राजगिर) और निर्वाण संमेदशिखर पर हुआ था। यह काल गणना महावीर निर्वाण सम्बत या जन्म संवत से की जा सकती हैँ... कछुवा उनका चिह्न बताया गया है। उनके समय में ९वें चक्रवर्ती महापद्य का जन्म हुआ जो विष्णुकुमार महापद्य के छोटे भाई थे। आगे चलकर विष्णुकुमार मुनि जैनधर्म के महा उद्धारक हुए। मुनि सुव्रतनाथ के समय में ही राम (अथवा पद्य) नाम के ८वें वासुदेव और रावण नाम के ८वें प्रतिवासुदेव, लक्ष्मण नाम के ८वें बलभद्र का जन्म हुआ।